П Р О Т О К О Л   №  4
от заседание на комисия “Бюджет и финанси”,
проведено на  29 януари 2014 г.

ПРИСЪСТВАЛИ НА ЗАСЕДАНИЕТО:	Михаил Кожарев - председател
Димитър Узунов 
Каролина Неделчева
Камен Иванов
Румен Георгиев 

ОТСЪСТВАЩИ: няма  

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Цветанка Тиганчева – ст. експерт – юрисконсулт.

1. ОТНОСНО: Възнаграждения на членовете на конкурсните комисии в обявени конкурси за повишаване и преместване в длъжност “съдия” в Административен съд. 

Комисия „Бюджет и финанси”
Р Е Ш И :

1. Възнагражденията на конкурсните комисии съгласно приложените справки да се изплатят от Върховен административен съд. 
2. Корекция по бюджетната сметка на Върховен административен съд ще бъде извършена след утвърждаване на бюджетните сметки на органите на съдебната власт. 

Корекции на бюджетните сметки на органи на съдебната власт за 2014 г.

2. ОТНОСНО: Искане от административния ръководител на Административен съд гр. Бургас за осигуряване на средства за закупуване на 5 бр. компютърни конфигурации и 5 бр. непрекъсваеми токозахранващи източници – UPS, необходими за техническото оборудване на работните места на новоназначени магистрати. 

Комисия „Бюджет и финанси”
Р Е Ш И :

ПРЕПРАЩА писмо с вх. № 11-11-018/22.01.2014 г. от Административен съд гр. Бургас на КПКИТС за изразяване на становище относно необходимостта от закупуване на 5 /пет/ броя компютърни конфигурации и 5 /пет/ броя непрекъсваеми токозахранващи източници-UPS на обща стойност от ..... за нуждите на магистратите, които ще встъпят в длъжност след приключване на конкурси. 

3. ОТНОСНО: Искане от административния ръководител на Районен съд гр. Крумовград за осигуряване на средства за подобряване на сигурността на сградата на Съдебната палата и ремонт. 

Комисия „Бюджет и финанси”
Р Е Ш И :

1. ОТЛАГА вземането на решение за отпускане на средства за подобряване сигурността на сградата на РС Крумовград за 2014 г.
2. ПРЕДЛАГА на и.д. Главния секретар на ВСС г-жа Силвия Илиева да командирова инж. Димитър Шиклев – гл. експерт в отдел „Бюджетно финансиране” за оглед на място. 

4. ОТНОСНО: Искане от административния ръководител на Районен съд гр. Панагюрище за осигуряване на средства за закупуване на 1 бр. сървър и 15 бр. компютърни конфигурации. 

Комисия „Бюджет и финанси”
Р Е Ш И :

ПРЕПРАЩА искането на Районен съд гр. Панагюрище за отпускане на ..... за закупуване на 1 бр. сървър и 15 бр. компютърни конфигурации, по компетентност на Комисия „Професионална квалификация, информационни технологии и статистика” на ВСС

5. ОТНОСНО: Писмо от административния ръководител на Районен съд гр. Пазарджик с молба да бъдат предвидени средства по бюджета на съда за 2014 г., във връзка с изплащането на обезщетение по ЗОДОВ, за което ПРБ и РС Пазарджик са солидарно отговорни. 

Комисия „Бюджет и финанси”
Р Е Ш И :

1. По бюджетната сметка на Прокуратурата на Република България за 2013 г. са осигурени допълнителни средства за изплащане на обезщетения по ЗОДОВ, поради което ПРБ не следва да изисква възстановяване на суми от органи на съдебната власт, които са солидарни длъжници за изплатени суми по изпълнителни листове през 2013 г.
2. Решението на Комисия „Бюджет и финанси” да се изпрати на Прокуратурата на Република България и на Районен съд гр. Пазарджик. 
6. ОТНОСНО: Искане от административния ръководител на Административен съд гр. Благоевград за осигуряване на средства за закупуване на компютърна и офис техника за нуждите на съда. 

Комисия „Бюджет и финанси”
Р Е Ш И :

ПРЕПРАЩА по компетентност на КПКИТС искането на административния ръководител на Административен съд гр. Благоевград за осигуряване на средства за закупуване на компютърна и офис техника за нуждите на съда.

Предложения за отпускане на помощи от централизираните средства на фонд СБКО.

8. ОТНОСНО: Доклад от Елисавета Илиева – Н-к отдел „Счетоводство и методология”, той и Главен счетоводител на ВСС във връзка с указания от Министерство на финансите относно Единната бюджетна класификация за 2014 г. и Сметкоплана на бюджетните организации. 

Комисия „Бюджет и финанси”
Р Е Ш И :

1. Приема за сведение указанията на Министерство на финансите относно Единната бюджетна класификация за 2014 г. и Сметкоплана на бюджетните организации. 
2. Възлага на Елисавета Илиева - н-к отдел „Счетоводство и методология”, той и Главен счетоводител на ВСС, да организира въвеждане на промените съгласно ДДС № 13/20.12.2013 г. и ДДС № 14/30.12.2013 г. на Министерство на финансите в Единната счетоводна политика на съдебната власт и тяхното прилагане в единния счетоводен продукт, до края на 2014 г. 

9. ОТНОСНО: Доклад от Елисавета Илиева – Н-к отдел „Счетоводство и методология”, той и Главен счетоводител на ВСС относно възстановяване по набирателната сметка на Окръжен съд гр. Бургас конфискувана гаранция. 

Комисия „Бюджет и финанси”
Р Е Ш И :

ДАВА СЪГЛАСИЕ Окръжен съд гр. Бургас да възстанови с код 90 по набирателната си сметка гаранция в размер на ..... 

10. ОТНОСНО: Доклад от Елисавета Илиева – Н-к отдел „Счетоводство и методология”, той и Главен счетоводител на ВСС относно упълномощаване на Мария Кузманова - член на Висшия съдебен съвет и ръководител проект, да сключи договор с Управляващия орган на Оперативна програма „Административен капацитет“ за предоставяне на безвъзмездна финансова помощ по одобрено проектно предложение „Повишаване на компетентността на съдебните служители – статистици в органите на съдебната власт и на членовете на КПКИС и КАОСНОСВ” по процедура за директно предоставяне на безвъзмездна финансова помощ по Оперативна програма „Административен капацитет”, приоритетна ос II „Управление на човешки ресурси”, подприоритет 2.4. „Компетентна съдебна система и ефективно управление на човешките ресурси”, бюджетна линия BG051PO002/13/2.4-12, както и да подписва всички документи, свързани с изпълнението и управлението на проект „Повишаване на компетентността на съдебните служители – статистици в органите на съдебната власт и на членовете на КПКИС и КАОСНОСВ, включително Декларация за нередности по образец (Приложение VIII към договора за предоставяне на безвъзмездна финансова помощ). 

Комисия „Бюджет и финанси”
Р Е Ш И :

Предлага на ВСС да приеме следното решение:
1. УПЪЛНОМОЩАВА Мария Кузманова - член на Висшия съдебен съвет и ръководител проект, да сключи  договор с Управляващия орган на Оперативна програма „Административен капацитет“ за предоставяне на безвъзмездна финансова помощ по одобрено проектно предложение „Повишаване на компетентността на съдебните служители – статистици в органите на съдебната власт и на членовете на КПКИС и КАОСНОСВ” по процедура за директно предоставяне на безвъзмездна финансова помощ по Оперативна програма „Административен капацитет”, приоритетна ос II „Управление на човешки ресурси”, подприоритет 2.4. „Компетентна съдебна система и ефективно управление на човешките ресурси”, бюджетна линия BG051PO002/13/2.4-12;
2. УПЪЛНОМОЩАВА Мария Кузманова - член на Висшия съдебен съвет и ръководител проект, да подпише Декларация за нередности по образец (Приложение VIII към договора за предоставяне на безвъзмездна финансова помощ). 
3. УПЪЛНОМОЩАВА Мария Кузманова - член на Висшия съдебен съвет и ръководител проект, да подписва всички документи, свързани с изпълнението и управлението на проект „Повишаване на компетентността на съдебните служители – статистици в органите на съдебната власт и на членовете на КПКИС и КАОСНОСВ”  по процедура за директно предоставяне на безвъзмездна финансова помощ по Оперативна програма „Административен капацитет”, приоритетна ос II „Управление на човешки ресурси”, подприоритет 2.4. „Компетентна съдебна система и ефективно управление на човешките ресурси”, бюджетна линия BG051PO002/13/2.4-12.

11. ОТНОСНО: Извлечение от протокол № 3/20.01.2014 г. от заседание на Комисия по правни въпроси на ВСС относно предложение на председателя на РС Нови Пазар за заплащане на допълнително възнаграждение съгласно чл.259, ал.1 от КТ при заместване на съдия по вписванията и държавен съдебен изпълнител от районен съдия, съгласно чл.264, ал.4 от ЗСВ и чл.279, ал.3 от ЗСВ. 

Комисия „Бюджет и финанси”
Р Е Ш И :

Препраща решението на Комисия по правни въпроси на ВСС по протокол № 3 от заседание проведено на 20.01.2014 г. на председателя на Районен съд гр. Нови Пазар относно заплащане на допълнително възнаграждение съгласно чл.259, ал.1 от КТ при заместване на съдия по вписванията и държавен съдебен изпълнител от районен съдия, съгласно чл.264, ал.4 от ЗСВ и чл.279, ал.3 от ЗСВ.

12. ОТНОСНО: Доклад от Галина Карагьозова – член на ВСС и ръководител проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежкия финансов механизъм във връзка с искане за становище от Сметна палата относно приложението на разпоредбата на чл.17, ал.1 от Наредбата на специализациите и командировките в чужбина. 

Комисия „Бюджет и финанси”
Р Е Ш И :

Отлага разглеждането на точка 12 от дневния ред до извършване на одит по Норвежкия финансов механизъм. 

15. ОТНОСНО: Искане от административния ръководител на Окръжен съд гр. Силистра за даване на разяснения и уточнения относно давностния срок за отписване на вземания от ЧСИ. 
Становище от Цветанка Тиганчева – ст. експерт – юрисконсулт в отдел „ЮОДКВСС”, дирекция „Правна” към АВСС.
Мотиви: Съгласно чл. 7 от Закона за държавните такси контролът по правилното определяне и събирането на таксите се провежда от ръководителите на съответните държавни органи и бюджетни организации и съдилищата. По аргумент от тази разпоредба може да се обоснове и извод, че начинът на събиране и редът за плащане на държавните такси към ОСВ следва да се определя от самите съдилища. ВСС е първостепенен разпоредител с бюджета на съдебната власт, но финансовото управление и контрол се осъществява от ръководителите на организациите от публичния сектор съгласно Закона за финансовото управление и контрол в публичния сектор, т.е. от административните ръководители на ОСВ в качеството им на самостоятелни юридически лица и второстепенни разпоредители по бюджетните средства. 

Комисия „Бюджет и финанси”
Р Е Ш И :

Административният ръководител на ОСВ е този, който може да прецени от кой момент тече погасителната давност за всеки конкретен случай.

16. ОТНОСНО: Информация от председателя на Военен съд гр. София относно жалба от ...... с вх. № 94-00-1130/17.12.2013 г. за изплащане на еднократна парична помощ от централизирания фонд СБКО.

Комисия „Бюджет и финанси”
Р Е Ш И :
Препраща информацията от председателя на Военен съд гр. София на ........ относно изплащане на еднократна парична помощ от централизирания фонд СБКО.

17. ОТНОСНО: Предложение до постоянните комисии на ВСС за представяне на предложения за включване на дългосрочни цели в Проекта за политики за управление на съдебната система
Извлечение по протокол № 1/13.01.2014 г. от заседание на Временната комисия за изработване на Проект за политики за управление на ВСС. 
След разисквания и направени корекции:

Комисия „Бюджет и финанси”
Р Е Ш И :

УТВЪРЖДАВА Проект за политики за управление на Висшия съдебен съвет. 

18. ОТНОСНО: Възражение – искане от ...... от гр. Враца но основание чл.17 /3/ от Инструкция за осъществяване на взаимодействието между АДВ и ВСС. 
Мотиви: Комисия „Бюджет и финанси" многократно се е произнасяла с решения по поставения въпрос от ....., поради което и предвид това, че не сочат нови факти и обстоятелства, счита че няма основания за промяна на взетите решения.

Комисия „Бюджет и финанси”
Р Е Ш И :

Приема за сведение възражение - искане от .... от гр. Враца на основание чл.17 /3/ от Инструкция за осъществяване на взаимодействието между АДВ и ВСС.

Допълнителни точки.

19. ОТНОСНО: Доклад от Красимира Василева – началник отдел „ЮОДКВСС”, дирекция „Правна”, АВСС относно установена нередност по договор за безвъзмездна финансова помощ № КБ08-24-8 за изпълнение на проект „Компетентни и мотивирани магистрати и съдебни служители” по Оперативна програма „Административен капацитет”. 

Комисия „Бюджет и финанси”
Р Е Ш И :

Одобрява доклада на Красимира Василева – началник отдел „ЮОДКВСС”, дирекция „Правна”, АВСС.
Предлага на ВСС да приеме следното решение:
ОТКАЗВА възстановяване на сумата от ...... по решение № РМФ-184/14.12.2013 г. на директора на Управляващия орган на Оперативна програма „Административен капацитет”. 

20. ОТНОСНО: Искане от Министерство на правосъдието за уведомяване на всички магистрати и служители от съдилищата и прокуратурите, които са наематели или са подали заявление за настаняване, да попълнят и подпишат декларация за семейно и имотно състояние по чл.8, ал.2 (по образец) от вътрешните правила за отдаване под наем на имоти-държавна собственост, предоставени за управление на Министерство на правосъдието за жилищни нужди. 

Комисия „Бюджет и финанси”
Р Е Ш И :

ОДОБРЯВА проект на писмо до Министерство на правосъдието.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							МИХАИЛ КОЖАРЕВ